OzLabs/hebrew-wiki-articles huggingface dataset:
Soy Luna: Música en ti

Soy Luna: Música en ti (בתרגום חופשי: "מוזיקה בך"), הוא הפסקול השני של הטלנובלה סוי לונה אשר הושק ב-26 באוגוסט 2016. הפסקול מכיל את השירים מהחלק השני של העונה הראשונה (פרקים 41–80).

==רשימת שירים==

===תרגום שמות השירים לעברית===
# "אני עף"
# "מוזיקה בך"
# "לגלגל את חיי"
# "שום דבר ואף אחד"
# "בנות כאלה"
# "יש לי לב"
# "למי אכפת"
# "ללא שוליים"
# "את" (רדיו דיסני בשידור חי)
# "אמיצה" (רדיו דיסני בשידור חי)
# "כנפיים" (רדיו דיסני בשידור חי)
# "לגלגל את חיי" (גרסה אקוסטית)

==מיקומי שיא==

==קישורים חיצוניים==

קטגוריה:פסקולים מ-2016
קטגוריה:סוי לונה
קטגוריה:פסקולי וולט דיסני רקורדס
שמונה נשיפות

"שמונה נשיפות (2011) היא סדרת הדפסים מאת האמנית הישראלית הילה בן ארי.
==תיאור==
סדרת ההדפסים "שמונה נשימות" נוצרה בשנת 2011 על ידי הילה בן ארי בסדנת ההדפס ירושלים. הסדרה, הכוללת שישה הדפסים, הופקה במסגרת פרויקט של אמנות נשית בשם "קליפות אדומות", אותו אצרה נעמי טנהאוזר, ושהוצגה כתערוכה בסדנת ההדפס בשנת 2012. לצד סדרה זו יצרה האמנית עוד שתי סדרות נוספות בשם "לאחור" ו-"פעם אחת", הקרובות בנושאיהן אל סדרה זו. העבודות הודפסו על ידי רן סגל במהדורה של 12 עותקים, לבד מאחד מן ההדפסים, שהודפס במהדורה של 15 עותקים.

ההדפסים מציגים דמויות של מתעמלות או לוליניות העוסקות בפעילויות גופניות שונות בעזרת מכשירי התעמלות. חלק מן המכשירים מתוארים בקו רישומי, בעוד אחרים מתוארים כמבנה תלת־ממדי בצבע לבן. מבנים אלו נוצרו על ידי שימוש במגזרות נייר שחסמו את הדפסת הצבע מלוח ההדפסה אל הנייר, וכן העניקו למבנים אלו איכות תלת-ממדי של תלחיץ. המבנים חוסמים או "כולאים" את הדמויות". אחד מן ההדפסים ("שמונה נשיפות IV") מודפס בגוון אפור, אחר ("שמונה נשיפות I") מאופיין ברקע אדום בוהק, ואילו האחרים מודפסים בשילוב של גוונים אפורים עם צבע אדום בהיר. השם - "שמונה נשיפות" - קשר למקצב סדור של הנשימה בפעולה גופנית.

בראיון תיארה בן ארי את העיסוק שלה בגוף הנשי כביטוי לשילוב שבין הסדר הברתי לבין הגוף האינדיבידואלי. 

אחת מן העבודות בסדרה ("שמונה נשיפות III") הוצגה בתערוכה "זמן הדפס" (2013) במוזיאון הפתוח תפן ואחד מעותקיה נמצא באוסף מוזיאון תל אביב לאמנות. על יצירותיה בפרויקט זה זכתה בן ארי ב-"פרס פינס לגרפיקה ישראלית".

==הערות שוליים==

קטגוריה:תצריבים
קטגוריה:הדפס ישראלי
קטגוריה:סדנת ההדפס ירושלים
קטגוריה:יצירות משנת 2011
קטגוריה:מוזיאון תל אביב לאמנות: יצירות אמנות
קטגוריה:מוזיאון תל אביב לאמנות: הדפסים
אוכלי עופות

[[בז אמריקני צד ציפור.]]
גומצן ממין Trimeresurus malabaricus טורף צופית.]]
אוכלי עופות (Avivore) הם בעלי חיים אוכלי בשר הניזונים בעיקר מטריפת עופות.

עופות אינם טרף קל: הם יכולים לעוף ולהימלט במהירות, חלקם עפים בלהקות גדולות ואחדים מהם תוקפניים מאוד. עם זאת, רובם בעלי גוף רך, כחלק מהצורך שלהם לעוף, והם חסרי שיניים. על הציידים שלהם להיות מותאמים לתפיסה מהירה של טרף היכול להימלט למעלה.

==ציידים==
מספר בעלי חיים מותאמים לתפיסה של עופות, למשל מיני הבזיים - בעצמם עופות. הבז הנודד יכול לעוף ולצלול במהירות הגבוהה ביותר בעולם כדי לעוט על טרפם ולחטוף אותו, לעיתים ללא שיש לו מושג על הצייד. טרפו העיקרי הוא יונים, דרוריים, עפרוניים ועופות חוף שונות. בזים אחרים מעדיפים לארוב לטרף ולעוף אליו במעוף חרישי או לעוף אליו עד שהוא מותש, בהרבה מקרים עקב נדידה קשה ומתישה. טורף נוסף הוא הנץ מצוי ושאר הנצים העטים בחורשים הסבוכים אחרי עופות שדעתם מוסחת ועטים עליה במהירות. את טרפם הם הורגים על ידי טפריהם ומקורם. אצל הנצים הנקבות גדולות מהזכרים, מה שמאפשר להם לתפוס מספר מיני עופות. עיט האסטי הנכחד צד בעיקר את עופות המואה העצומים הלא מעופפים. הם היווי טרף קל והוא יכל לעוט עליהם מלמעלה ולפצוע אותם קשות בצפורניו העצומים. המרבו האפריקני ניזון לעיתים מעופות פלמינגו אותם הוא הורג בחבטות ממקורו העצום. כמה מינים של עופות ים כמו חמסניים, פרגטיים ושחפיים יחטפו עופות ים אחרים, בעיקר אפרוחים צעירים. 

עופות משמשים כמזון עיקרי לכמה יונקים כמו לכלב ים נמרי הניזון בעיקר מפינגווינים כמו פינגווין קיסרי. הוא אורב להם מתחת למים וכשפינגווין קופץ למים הוא שוחה אליו במהירות. גם טורפי ים אחרים מגוונים לעיתים את מזונם בעופות ים ובייחוד מפינגווינים. בקוטב הצפוני שועל שלג ניזון בעיקר מעופות ים החיות בלהקות, למשל מאלקיים שונים. הוא חוטף עופות מנמיכי עוף המקננים על הקרקע או עט על אפרוחים המנסים לעוף לעבר הים. ציידים מתמחים נוספים הם הקרקל והסרוואל היכולים לקפוץ לגובה מרשים בשביל לצוד עופות העפות לאיטם או נחות על העצים. כמה טורפים יכולים לטבוח בעופות מתוך טריפה מופרזת , למשל שועלים, דלק והרמין המוצאים מושבות של עופות כמו תרנגולים או שחפים. כך קרה לעופות נדירים בניו זילנד אליהם הגיעו חמוסים וטבחו בהם בגלל פגיעותם. השועל ידוע גם בהתנהלות של התחזות למת כאמצעי למשיכת עורבים אליו. בבוני זית מסוימים צדים עופות פלמינגו המתקהלים סביב אגמים. יונקים אחרים צדים עופות מדי פעם או חוטפים להם ביצים, כך נוהגים מספר חתוליים וכלביים, לוטרות שונות, דביבונים ובואשיים הפושטים על קנים, קופים, קיפודיים, עטלפי חרקים גדולים, אופוסומיים, חולדות שונות ולווייתן האורקה הטורף הצד מיני עופות ים.

מבין הזוחלים ישנם נחשים כמו נחש העפאים ונחשי הממבה האורבים ליד קיני עופות ולעיתים טורפים את הבעלים. נחשים כמו רב חנק מצוי ורב חנק אזמרגדי וכן מיני פיתונים קטנים מחכים ליד העצים לעופות חולפים וחוטפים אותם במהירות. מין של שפיפון המכונה שפיפון עכבישי מפתה עופות להתקרב לפיו ואז חוטף אותם. לטאת ההלודרמה הארסית המחפשת קיני עופות למאכל. הטואטרה מניו זילנד חי ליד מושבות יסעורוניים ואוכל את אפרוחיהם ואף את ההורים. תנינים אורבים מתחת למים לעופות צמאים או לעופות מים המחפשים דגים. באיי הוואי כריש טיגריסי מחכה לאפרוחי אלבטרוס שטלר שיחלפו מעל המים ואז חוטף אותם.

יצורים אחרים לא מתבססים על ציד עופות אבל מדי פעם יגוונו באכילת עופות: דגי פיראניה, עכביש גוליית והצפרדע Limnonectes megastomias (ממשפחת הדיקרוגלוסיים) יכולים לחטוף מדי פעם עופות, ביצים או גוזלים.

קטגוריה:קרניבורים
בנדיקט גרונדל

בנדיקט זיגורדסון גרונדל (בשם מלא באיסלנדית: Benedikt Sigurðsson Gröndal; 7 ביולי 1924 – 20 ביולי 2010) היה ראש ממשלת איסלנד מטעם המפלגה הסוציאל-דמוקרטית מאוקטובר 1979 ועד פברואר 1980. קודם לכן, ב-1978 הוא מונה לשר החוץ והמשיך למלא תפקיד זה במקביל לתפקידו כראש הממשלה והיה הראשון מבין ראשי ממשלת איסלנד מאז קיבלה את עצמאותה ב-1944 שמילא את שני התפקידים הללו. ממשלתו של גרונדל הייתה ממשלת המיעוט השנייה מטעם הסוציאל-דמוקרטים. הוא היה חבר האלת'ינגי (הפרלמנט האיסלנדי) מ-1956 ועד 1982 והנהיג את מפלגתו מ-1974 ועד 1980. ב-1966 הוא נכח בדיוני העצרת הכללית של האומות המאוחדות. לאחר שפרש מהחיים הפוליטיים ב-1982 מונה גרונדל כשגריר איסלנד בשוודיה ובפינלנד. לאחר שהות של כמה שנים בסטוקהולם הוא נשלח כשגריר איסלנד למדינות המזרח הרחוק, כולל אוסטרליה, סין, קוריאה הדרומית ויפן. לאחר שנתיים בהן שירת כשגריר איסלנד באו"ם הוא פרש לביתו ב-1991. בנדיקט גרונדל מת ב-20 ביולי 2010.

==קישורים חיצוניים==

* [http://www.althingi.is/altext/cv/is/?nfaerslunr=51 מידע אודותיו באתר האלת'ינגי (הפרלמנט האיסלנדי)] 

קטגוריה:ערכים שבהם תבנית בריטניקה אינה מתאימה
קטגוריה:ראשי ממשלת איסלנד
קטגוריה:שרי החוץ של איסלנד
קטגוריה:חברי האלת'ינגי
קטגוריה:שגרירי איסלנד בפינלנד
קטגוריה:שגרירים ברפובליקה העממית של סין
קטגוריה:שגרירים ביפן
קטגוריה:שגרירים באוסטרליה
קטגוריה:שגרירים בשוודיה
קטגוריה:שגרירים בקוריאה הדרומית
קטגוריה:שגרירים באו"ם
קטגוריה:בוגרי אוניברסיטת הרווארד
קטגוריה:ילידי 1924

קטגוריה:איסלנדים שנפטרו ב-2010
בריאן פנטון

בריאן פ. פנטון (באנגלית: Bryan P. Fenton; נולד ב-25 ביולי 1965) הוא קצין בדרגת גנרל בצבא ארצות הברית, המשרת כמפקד פיקוד המבצעים המיוחדים.

==ביוגרפיה==
פנטון נולד בניו אורלינס שבלואיזיאנה וגדל בסימור שבטנסי. ב-1987 סיים תואר ראשון בשיווק מאוניברסיטת נוטרדאם והתגייס לצבא ארצות הברית. 

שירת כמפקד מחלקה רובאית, מפקד מחלקות מרגמות, וסגן מפקד פלוגה בגדוד הרביעי של רגימנט החי"ר ה-502 בדיוויזיה המוטסת ה-101. עבר לשרת בכוחות המיוחדים ושירת כמפקד צוות וקצין אג"ם בגדוד הראשון של קבוצת הכוחות המיוחדים השביעית. שימש מדריך וחונך במרכז האימונים המשותפים.

הצטרף ליחידת התמיכה במודיעין למבצעים המיוחדים, מהיחידות המסווגות ביותר בארצות הברית, ושירת כמפקד מחלקה וקצין אג"ם. השתתף במשימות כוח הייצוב בבוסניה והרצגובינה, במלחמת אפגניסטן ובמלחמת עיראק. שירת כמפקד גדוד אימונים והדרכה במרכז ובית הספר ללוחמה מיוחדת על שם ג'ון פ. קנדי. לאחר מכן פיקד על גדוד של יחידת התמיכה במודיעין למבצעים המיוחדים ושימש מפקד היחידה. הוא הוביל אותה במבצעים באפגניסטן, אפריקה ועיראק. באוגוסט 2012 מונה לקצין אג"ם של פיקוד המבצעים המיוחדים המשולבים. 

בספטמבר 2013 קודם לדרגת בריגדיר גנרל ומונה לסגן לענייני אסטרטגיה, תוכניות ומדיניות של קצין האג"ם של הצבא. באפריל 2014 מונה לסגן מפקד דיוויזיית החי"ר ה-25 המוצבת בהוואי. ביולי 2015 מונה לעוזר ראש מטה כוחות הצבא בפיקוד האוקיינוס השקט. ביוני 2016 מונה למפקד המבצעים המיוחדים בפיקוד האוקיינוס השקט וקודם לדרגת מייג'ור גנרל. 

במאי 2017 קודם לדרגת לוטננט גנרל ומונה לסגן מפקד פיקוד האוקיינוס השקט ושירת בתפקיד עד אוקטובר 2019. לאחר מכן מונה לעוזרו של מזכיר ההגנה של ארצות הברית, מארק אספר. באוגוסט 2021 מונה למפקד פיקוד המבצעים המיוחדים המשולבים. במהלך פיקודו על פיקוד המבצעים המיוחדים המשולבים פשטו כוחות הפיקוד על יעד בסוריה והרגו את מנהיג אבו אבראהים אל-האשמי, הח'ליפה והמנהיג של המדינה האסלאמית.

באוגוסט 2022 מונה למפקד פיקוד הכוחות המיוחדים והועלה לדרגת גנרל.

פנטון בעל תואר שני בלימודים צבאיים מהמכללה לפיקוד ומטה של הצבא, בוגר תוכנית מנהיגות ומשא ומתן באוניברסיטת הרווארד ובוגר תוכנית לימודי דיפלומטיה באוניברסיטת ג'ורג'טאון. הוא נשוי לדון והם הורים לשתי בנות.

==קישורים חיצוניים==

* [https://www.socom.mil/about/commanders-biography ביוגרפיה] באתר פיקוד המבצעים המיוחדים
* [https://ndmonogram.wordpress.com/2013/07/15/bryan-fenton-87-named-brigadier-general/ Army Col. Bryan Fenton (’87) Named Brigadier General] , אתר NBC, 15 ביולי 2013
* [http://www.pacom.mil/Media/Speeches-Testimony/Article/795839/special-operations-command-pacific-change-of-command/ Special Operations Command Pacific Change of Command], דברי אדמירל הארי האריס, אתר פיקוד האוקיינוס השקט, 9 ביוני 2016

==הערות שוליים==

קטגוריה:גנרלים בצבא ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מפקדי פיקוד המבצעים המיוחדים המשולבים
קטגוריה:מפקדי פיקוד המבצעים המיוחדים
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1965
בוניטו מזרחי

בוניטו מזרחי או בוניטו מפוספס (שם מדעי: Sarda orientalis) הוא מין של דג ממשפחת הקולייסיים שבסדרת הדקראים והוא קרוב רחוק של הטונה. הוא מצוי ברחבי מזרח האוקיינוס השקט ובאזור האינדו-פסיפי. הוא מצוי באזור העליון של האוקיינוס וצולל עד עומק 167 מ'.

אורכו של הבוניטו יכול להגיע לאורך 102 ס"מ אך לרוב הוא מגיע לאורך של 55 ס"מ. משקלו הממוצע 10 ק"ג. הבוניטו בעל פסים אפורים וסנפיר גב גדול בצורת מפרש העוזר לו לנוע במהירות במים. לשם כך הוא נעזר גם בזנבו הרחב והמחודד.

זהו דג טורף הניזון בחבורות מלהקות של דגים קטנים יותר. הבוניטו הוא דג מהיר מאוד והוא עט על הדגים ובולע אותם במהירות גבוהה, לעיתים בשיתוף פעולה עם דגים אחרים או חיות ים אחרות.

הבוניטו הוא גם דג מאכל.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1844
קטגוריה:טקסונים שתוארו בידי הרמן שלגל
קטגוריה:קולייסיים
צנינון חסר שיניים

צְנִינוּן חֲסַר-שִׁנַּיִם או צנינון זהוב (שם מדעי: Gnathanodon speciosus) הוא מין דג טורף ממשפחת הצניניתיים והוא המין היחידי בסוגו.
== מאפיינים ==
אורכו של הדג יכול להגיע ל-120 ס"מ ומשקלו עד ל-15 ק"ג. הוא שונה משאר בני המשפחה במספר מאפיינים: כשמו הוא חסר שיניים אך בעל שפתיים בשרניות גדולות, עיניו קטנות וגופו זהוב ומפוספס בפסים אפורים עד שחורים - פסים שבולטים בעיקר אצל הצעירים. הבוגרים בעלי צבע כסוף עם כמה אזורים זהובים - בעיקר הסנפירים וקווי המתאר.

דגים אלה חיים בלהקות כצעירים ועוקבים אחרי יצורי ים גדולים כמו כרישים, דקריים או מדוזות, כדי לחטוף שיירי מזון אחריהם או כדי להתגונן מטורפים. הם מחפשים מזון בחיטוט בחול הימי עם שפתיהם הגדולות כדי לשלות טרף קטן כמו סרטנים, דגים אחרים או רכיכות או צדים דגים קטנים המתקהלים בלהקות.

הצנינון חי ברחבי האוקיינוס האינדו-פסיפי הטרופי, מצוי צפונה עד יפן ודרומה עד דרום אפריקה. הם חיים בעיקר בימים רדודים ובשוניות אלמוגים אך גם באוקיינוס הפתוח או בין איים שונים.

==קישורים חיצוניים==

==הערות שוליים==

קטגוריה:בעלי חיים שתוארו ב-1775
קטגוריה:טקסונים שתוארו בידי פטר פורסקל
קטגוריה:צניניתיים
קטגוריה:מקריני סנפיר יחידים בסוגם
קטגוריה:דגי האוקיינוס השקט
מפרשן מפוספס

מפרשן מפוספס (שם מדעי: Kajikia audax), הוא מין של דג גדול ממשפחת המפרשניים החי באזורים טרופים וסובטרופיים באוקיינוס ההודי ובאוקיינוס השקט. הוא נמצא בקרבת הימים הרדודים ונמצא עד לעומק 100 מ'.

זהו דג גדול שיכול להגיע למשקל 190 ק"ג ולאורך מרבי של 4.2 מ'. הוא מפוספס בצבע סגול כהה ומעט ירוק עם פסים אנכיים לבנים וסנפיר גב ענקי בצבע סגול. הבטן לבנה וכך גם הלסתות. דג זה נחשב לדג מאכל משובח ויש דייגים הצדים אותו למטרות ספורט.

זהו דג טורף מהיר היכול לשעוט קדימה במהירות של 100 קמ"ש במרדף אחרי להקות דגים קטנים כמו סרדינים. הוא עלול להיות בסכנה בגלל הציד שלו והוא נחשב למין מוגן במדינות רבות.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1887
קטגוריה:טקסונים שתוארו בידי רודולפו אמנדו פיליפי
קטגוריה:מפרשניים
קטגוריה:מגה-פאונה של האוקיינוס השקט
קטגוריה:מגה-פאונה של האוקיינוס ההודי
סרטן אוקיינוס אדום

סרטן אוקיינוס אדום (שם מדעי: Pleuroncodes planipes), המכונה גם סרטן הטונה, הוא מין של סרטן מסדרת מעשירי רגל המצוי ברחבי האוקיינוס השקט.
== מאפיינים ==
סרטן זה מזכיר מעט לובסטר אבל הוא בעל בטן קצרה יותר. הוא אדום עם לוחיות בולטות ורגליו מנוצות והוא יכול לשחות ולשוט. אורכו מגיע ל-13 ס"מ.

סרטנים אלו מצויים סמוך למדפי היבשה לאורך החוף הפסיפי של אמריקה מצפון קליפורניה ועד לצ'ילה. בדרך כלל הם נמצאים רק עד לצפון מקסיקו או עד סן דייגו, אך בשנים של אל ניניו הם מצפינים בגלל המים החמימים יותר. זחלי הסרטנים מפליגים על ידי זרמים תת-מימיים לאורך הים ומפליגים יחד עם הפלנקטון עד לבגרותם.

הם עצמם ניזונים מיצורי זואופלנקטון קטנים אך גם מפרוטיסטים ומאצות הפיטופלנקטון הפורחות באוקיינוס. הוא שואב את מזונו באמצעות סינון. בתנאים טובים נוצרים להקות של סרטנים מסננים כאלה. 

הסרטנים עצמם נטרפים על ידי עופות ים, כרישים, יונקים ימיים (כמו מיני לווייתנאים ולוטרת הים), צב ים חום ומדגי גרם שונים. אחד הדגים הלהוטים עליהם ביותר הוא הטונה - ומכאן שם הסרטן. דגי גרם נוספים כוללים מפרשניים שונים, צניניתיים ודקריים. ישנו אפילו מין של עטלף - נשפון דייג הלהוט אחרי סרטנים כאלה.

==קישורים חיצוניים==

קטגוריה:טקסונים שתוארו בידי ויליאם סטימפסון
קטגוריה:בעלי חיים שתוארו ב-1860
קטגוריה:מעשירי רגל
קטגוריה:בעלי חיים באוקיינוס השקט
קטגוריה:אמריקה הדרומית: בעלי חיים ימיים
טונית מפוספסת

טונית מפוספסת או טונית שחורה (שם מדעי: Euthynnus lineatus) הוא מין של דג ממשפחת הקולייסיים שבסדרת הדקראים. דג זה שייך לשבט מיני הטונה הגדולים והמשובחים והוא נחשב לנפוץ שבמיני הטונות. הוא מצוי בעיקר ברחבי האזור הטרופי של האוקיינוס השקט מחופי קליפורניה ועד לפרו וכן באיי גלאפגוס ובמזרח מגיע עד להוואי. הוא מצוי באוקיינוס הפתוח רוב הזמן.

הוא קטן יותר מקרוביו ומגיע לאורך 84-60 ס"מ ולמשקל של 9 ק"ג. גופו צבוע בשחור עם פסים בולטים לבנים. הוא בעל סנפירים בולטים וזנב שרירי ומחודד העוזר לו לנוע קדימה במהירות. זהו דג טורף הניזון מדגים קטנים יותר כמו סרדינים. 

==קישורים חיצוניים==

==הערות שוליים==

קטגוריה:קולייסיים
קטגוריה:דגי ים באמריקה שלחופי האוקיינוס השקט
מסרקן ביראו

מסרקן ביראו (שם מדעי: Beroe) הוא סוג של יצורים ימיים ממחלקת "Nuda" שבמערכת המסרקניות הקרובים למדוזות.

== מאפיינים ==
מסרקים אלה יכולים להגיע לאורך 30 ס"מ אך רובם יותר קרובים ל-10 ס"מ. הם בעלי גוף שקוף המפעיל אורות ביולוגיים. המסרקנים יכולים לנוע על ידי כנפיים דמויי רשת עדינות וזוהרות המניעים את הגוף החרוטי. למסרקנים אין כמעט איברים וגופם דחוס ומלא במים. בקדמת הגוף מצויה לוע ענקית היכולה להתרחב כדי לצוד טרף.

אלו מסרקנים טורפים הניזונים בעיקר ממסרקנים אחרים. הם משתמשים בצידיים שלהם כדי לבלוע מסרקנים אחרים שחלקם גדולים גם מהם עצמם. לחלק מהמינים ישנם לסתות הקורעות חתיכות מגוף הטרף.

== מינים ==
* Beroe abyssicola
* Beroe australis
* Beroe baffini
* Beroe basteri
* Beroe campana
* Beroe compacta
* Beroe constricta
* Beroe cucumis
* Beroe culcullus
* Beroe flemingii
* Beroe forskalii
* Beroe gilva
* Beroe gracilis
* Beroe hyalina
* Beroe macrostoma
* Beroe mitraeformis
* Beroe mitrata
* Beroe ovale
* מַסְרְקָנִית טוֹרֶפֶת (Beroe ovata)
* Beroe pandorina
* Beroe penicillata
* Beroe ramosa
* Beroe roseus
* Beroe rufescens

==קישורים חיצוניים==

קטגוריה:מסרקניות
מוחמד עלי אל-ג'עברי

מוחמד עלי אל-ג'עברי עם העיתונאי [[יהודה ליטני, סוף שנות ה-60]]
מוחמד עלי ג'עברי (בערבית: محمد علي الجعبري; 1900 – מאי 1980) היה מנהיג ופוליטיקאי פלסטיני, ראש עיריית חברון במשך עשרות שנים, וחבר הסנאט הירדני בשנות ה-50 של המאה ה-20.

==ביוגרפיה==
בשנת 1939 נבחר לראשונה לראש עיריית חברון והחזיק בתפקיד זה גם אחרי מלחמת ששת הימים וכיבוש חברון בידי ישראל, עד 1976. ב-1948 הוא היה מתומכי סיפוח ערביי ארץ ישראל לממלכת ירדן ועמד בראש קונגרס יריחו שקיבל את החלטות יריחו, תמיכה פלסטינית בשלטונו של עבדאללה הראשון, מלך ירדן נגד חאג' אמין אל-חוסייני. באוקטובר 1948 עמד ג'עברי בראש משלחת של אנשי חברון שהגישה לעבדאללה את מפתחות מערת המכפלה בהבעת נאמנות למלך.

בשנת 1950 מונה לחבר הסנאט הירדני ובדצמבר 1955 מונה לשר המשפטים והחקלאות בממשלה קצרת הימים של היזאע אל-מג'אלי. הוא מונה שוב לשר המשפטים בממשלה הירדנית שנתמנתה עם יצירת האיחוד עם עיראק במאי 1958. ג'עברי המשיך לכהן כשר המשפטים עד יוני 1961. ב-1964 הוכנס למועצת עיריית חברון במינוי מיוחד של הממשלה הירדנית שהייתה זכאית לשני תקנים ייחודיים, וכך שינה את הרוב במועצת העיר וזכה במינוי נוסף לראשות העירייה.

לאחר שישראל כבשה את יהודה ושומרון מירדן במלחמת ששת הימים, כונן אל ג'עברי קשרים טובים עם הרשויות במדינת ישראל ועם פוליטיקאים ישראלים הוא ניהל מגעים עם הצד הישראלי, והציע שישראל תישאר בשלטון רק חמש שנים, שלאחריהן ישמרו הפלסטינים על זכות ההגדרה העצמית. למרות זאת כאשר הוצע להקים ממשלה גולה של אש"ף במחצית השנייה של שנות ה-70, התנגד אל ג'עברי למהלך ובינואר 1977 נפגש עם ראש ממשלת ישראל יצחק רבין כדי לקדם עמדה פרו-ירדנית לפתרון הסכסוך.

ג'עברי היה קרוב משפחתו של סולימאן ג'עברי, המופתי של ירושלים (1993–1994) הוא נפטר במאי 1980.

==קישורים חיצוניים==

==הערות שוליים==

קטגוריה:פוליטיקאים ירדנים
קטגוריה:ראשי עיריית חברון
מוחמד
קטגוריה:פלסטינים שנולדו ב-1900
קטגוריה:פלסטינים שנפטרו ב-1980
מדוזת אוהל

מדוזת אוהל (שם מדעי: Periphylla periphylla), היא מין של מדוזה בעלת צבע אדום המצויה בעומק האוקיינוס. היא נפוצה בכל האוקיינוס וכן בפיורדים בנורווגיה ובים התיכון. מדוזה זו יחידה בסוגה ושייכת למשפחה Periphyllidae. 

מדוזות אלה בוקעות מהביצים במצב בוגר ללא שלבי בניים. היא מצויה במצולות האוקיינוס עד לעומק 7,000 מ' וצריכה לעמוד בלחץ עצום - עד טון לסמ"ר. המדוזה עושה זאת על ידי זה שהיא כמעט כולה עשויה ממים. היא מגיעה לאורך 30 ס"מ ובעל תצורה כדורית המזכירה קסדה. המדוזה נעה בלילות לעומקים רדודים יותר כדי לאכול פלנקטון ויצורים קטנים אחרים ולשם כך היא נעה הפוך עם הבטן כלפי מעלה. 

היא מאירה את עצמה באדום והזרועות בעלות אור רגיל. המדוזה יכולה לכבות את עצמה לעיתים.

== קישורים חיצוניים ==

קטגוריה:בעלי חיים שתוארו ב-1810
קטגוריה:טקסונים שתוארו בידי פרנסואה פרון
קטגוריה:מדוזות סוכך
קטגוריה:צורבים יחידים בסוגם
פונטיאק לה מאן

פונטיאק לה מאן, שנת 1966
פונטיאק לה מאן, שנת 1973 
פונטיאק לה מאן, שנת 1976 
פונטיאק לה מאן, 2 דלתות, שנת 1981 
פונטיאק לה מאן (באנגלית: Pontiac LeMans) היא מכונית סלון, אשר יוצרה על ידי חטיבת הרכב האמריקאית פונטיאק מבית ג'נרל מוטורס, בין השנים 1962–1981. 

בנוסף, הדגם יוצר בגרסאות קופה, קבריולה וסטיישן. 

בין השנים 1988-1993 יוצר הדגם על ידי חברת "דייהו" מקוריאה הדרומית.

==ארצות ייצור==
בין השנים 1988–1993 יוצר הפונטיאק לה מאן בדרום אמריקה ובניו זילנד על ידי חברת "דייהו" הדרום־קוראנית, לאחר שיתוף פעולה בין חברת "דייהו" וג'נרל מוטורס, חברת ג'נרל מוטורס השתלטה על חברת "דייהו" בשנת 2002. 

הדגם התבסס על דגם ה"אופל קדט".

הדגם היה קרוי: Asüna GT, Asüna SE, Daewoo 1.5i, Daewoo Fantasy, Daewoo Pointer, Daewoo Racer, Passport Optima. 

בניו זילנד הדגם היה קרוי "פונטיאק לה מאן".

==דורות וגרסאות==

* דור ראשון (1961-1963) 
(2 דלתות סדאן, 2 דלתות קבריולה)
* דור שני (1967-1964) 
(2 דלתות קופה, 2 דלתות סדאן, 4 דלתות סטיישן)
* דור שלישי (1972-1968)
(2 דלתות קופה, 2 דלתות קבריולה, 2 דלתות סדאן, 4 דלתות סדאן,, 4 דלתות סטיישן)
* דור רביעי (1977-1973) 
(2 דלתות קופה, 2 דלתות סדאן, 4 דלתות סטיישן)
* דור חמישי (1978-1981) 
(2 דלתות קופה, 4 דלתות סדאן, 5 דלתות סטיישן)

===בין השנים 1988–1993===
* 3 דלתות - הצ'בק
* 4 דלתות - סדאן

==תמונות==
<gallery>
קובץ:1962 Pontiac Lemans Convertible.jpg| פונטיאק לה מאן 1962, קבריולט
קובץ:1962 Pontiac Tempest Le Mans convertible (5409556139).jpg| פונטיאק לה מאן 1962, קבריולט
קובץ:1962PontiacSlantFour.jpg| מנוע דגם פונטיאק לה מאן 1962
קובץ:1966 Pontiac LeMans Interior (4815905555).jpg| פונטיאק לה מאן, 1966 - מבט לתוך הרכב
קובץ:1966 Pontiac Tempest Le Mans coupe (5409626863).jpg| פונטיאק לה מאן, 1966
קובץ:2010-05-16-hoek-by-RalfR-32.jpg| פונטיאק לה מאן, קבריולט, דור שני
קובץ:'69 Pontiac LeMans Convertible.jpg| פונטיאק לה מאן 1969, קבריולט
קובץ:LeMans 1970s.jpg| פונטיאק לה מאן, 4 דלתות, 1970
קובץ:Pontiac Grand Le Mans 1972 (7521684902).jpg| פונטיאק לה מאן 1972, קופה
קובץ:Le Mans Sport Coupe 1973.jpg| פונטיאק לה מאן 1973, קופה
קובץ:Pontiac LeMans station wagon.jpg| פונטיאק לה מאן, סטיישן
קובץ:1980 Pontiac Grand Le Mans 2-dr V8 rL.jpg| פונטיאק לה מאן, 2 דלתות, שנת 1980
קובץ:1989 Pontiac LeMans GLE Saloon (New Zealand).jpg| פונטיאק לה מאן 1989, דגם GLE סלון, ניו-זילנד תוצרת חברת דייהו
קובץ:1989 Pontiac LeMans (9525813694).jpg| פונטיאק לה מאן, 1989 תוצרת חברת דייהו
קובץ:Pontiac LeMans Sedan.jpg| פונטיאק לה מאן, סדאן תוצרת חברת דייהו
</gallery>

==פונטיאק לה מאן בתרבות==
בסרט המפורסם, "הקשר הצרפתי", שיצא למסכים ב-1971, מחרים הגיבור, בלש משטרה, מכונית פונטיאק לה מאנס מנהג מזדמן ופותח במרדף אחרי הרכבת בה נמצא הפושע, כשהוא נוסע בפראות בכביש שמתחת לפסי הרכבת העיליים. מרדף זה נחשב לאחד המפורסמים בהיסטוריה של הקולנוע.

==ראו גם==

==קישורים חיצוניים==

==הערות שוליים==

קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1962
קטגוריה:מכוניות אמריקאיות
לה מאן
יום התה הבין-לאומי

[[קציר תה בסרי לנקה]]
יום התה הבינלאומי מצוין מדי שנה ב-21 במאי, על פי החלטה של האומות המאוחדות. ההחלטה התקבלה ב-21 בדצמבר 2019, וקוראת לארגון המזון והחקלאות של האו"ם (FAO) להוביל את קיום היום.

יום התה הבינלאומי נחגג בעבר ב-15 בדצמבר, מאז 2005, במדינות יצרניות התה בנגלדש, סרי לנקה, נפאל, וייטנאם, אינדונזיה, קניה, מלאווי, מלזיה, אוגנדה, הודו וטנזניה. מטרתו היא למשוך את תשומת לבם של ממשלות ואזרחים להשפעה העולמית של סחר בתה על עובדים ומגדלים.

לאחר דיונים ראשוניים בפורום החברתי העולמי בשנת 2004, יום התה הבינלאומי הראשון נחגג בניו דלהי בשנת 2005, ולאחר מכן בסרי לנקה ב-2006 וב-2008. 

בשנת 2015 הציעה ממשלת הודו להרחיב את יום התה דרך ארגון המזון והחקלאות של האו"ם, והחל מ-2020 מוכר על ידי האו"ם בתאריך 21 במאי.

יום התה הבינלאומי נועד להעלות את המודעות להיסטוריה הארוכה ולמשמעות התרבותית והכלכלית העמוקה של התה ברחבי העולם. מטרת היום היא לקדם ולטפח פעולות קולקטיביות ליישום פעילויות לטובת ייצור וצריכה בת קיימא של תה ולהעלות את המודעות לחשיבותו במלחמה ברעב ובעוני.

== ראו גם ==
* תה

== קישורים חיצוניים ==

* 

== הערות שוליים ==

תה
קטגוריה:אירועים בחודש מאי
קטגוריה:מועדים בין-לאומיים
קטגוריה:תה
ע'ולאם-רזא פהלווי

ע'ולאם-רזא פהלווי (בפרסית: غلامرضا پهلوی; 15 במאי 1923–7 במאי 2017) היה נסיך איראני ובן לשושלת פהלווי, בנו של רזא שאה ואחיו למחצה של מוחמד רזא פהלווי, השאה האחרון של איראן.

לאחר מותה של אחותו למחצה אשרף פהלווי ב-7 בינואר 2016, ע'ולאם-רזא נשאר הצאצא החי האחרון של רזא פהלווי. הוא התגורר בפריז עם משפחתו. ב-7 במאי 2017 נפטר ע'ולאם-רזא בגיל 93, שמונה ימים לפני יום הולדתו ה-94.

== ביוגרפיה ==
פהלווי נולד ב-15 במאי 1923 בפרס. הוא היה ילדו החמישי (ובנו השלישי) של רזא שאה, מייסד שושלת פהלווי באיראן. אמו, טוראן (קמר אל-מולכ) אמיר סולימאני, התייחסה לשושלת קאג'אר שהודחה בשנת 1925. היא הייתה בתו של אציל קאג'ארי, עיסא מג'ד א-סלטאנה. היא הייתה גם נכדתו של מהדי קולי מג'ד-י דוולה, דודו של נאצר אל-דין שאה. הוריו של ע'ולאם-רזא נישאו בשנת 1922, והתגרשו זמן קצר לאחר לידתו בשנת 1923.

ע'ולאם-רזא קיבל חינוך יסודי באיראן וחינוך תיכוני בשווייץ. בשנת 1936, הוא חזר לאיראן ולמד בבית ספר צבאי. הוא ליווה את אביו, רזא שאה, בגלותו במאוריציוס כאשר נאלץ לוותר על כסאו בספטמבר 1941. בעקבות התפטרותו של רזא שאה, נציגי בריטניה ורוסיה ניסו להושיב את ע'ולאם-רזא על כס המלכות, תוך עקיפת נסיך הכתר מוחמד רזא, לאחר שמאמציהם להדיח את שושלת פהלווי ולהשיב את שושלת קאג'אר נכשלו. גם ניסיון זה לא עלה בידם. ע'ולאם-רזא סיים את לימודיו באוניברסיטת פרינסטון. עם חזרתו לאיראן הוא הצטרף למכללה להכשרת קצינים כדי לרכוש קריירה צבאית. הוא פרש בדרגת תת-אלוף.

== קריירה ופעילויות ==
ע'ולאם-רזא החל את הקריירה שלו בכוחות צבא איראן, במשרת המפקח הכללי. לאחר שמילא תפקידים שונים בצבא הוא קודם לדרגת לוטננט גנרל בשנת 1973.

בשנת 1955, הוא הפך לחבר הוועד האולימפי הבינלאומי. הוא גם שימש כנשיא הוועד האולימפי האיראני. הוא היה חבר המועצה המלכותית אשר שלטה באיראן במהלך ביקוריו הבינלאומיים של מוחמד רזא פהלווי.

בשנת 1973, הוא ואשתו ביקרו בסין ביקור רשמי טרם האמנת השגריר האיראני הראשון, עבאס ארם, שם. כנשיא הוועד האולימפי הלאומי, הוא תמך בהתנגדותה של סין להשתתפותה של טאיוואן במשחקים האולימפיים במונטריאול בשנת 1976.

עם זאת, הוא מעולם לא השתתף באופן פעיל בפוליטיקה האיראנית. בתקופת שלטונו של מחמד רזא פהלווי היו בבעלותו שטחי אדמה באיראן, והוא היה בעל מניות גדול בשש חברות.

== חייו הפרטיים ==
ע'ולאם-רזא התחתן עם הומא אעלם ב-4 באפריל 1947 בטהראן. נולדו להם שני ילדים: מהרנאז (נולדה ב-4 בפברואר 1949), ובהמן (נולד ב-30 בינואר 1950). הם התגרשו בשנת 1956. בשנת 1962 התחתן בשנית עם מניז'ה ג'האן-באני בטהראן. ג'האן-באני היא נסיכה משושלת קאג'אר. לשניים נולדו שתי בנות (אד'ר-דוח'ת ומרים) ובן (בהראם).

ע'ולאם-רזא עזב את איראן לפני מהפכת 1979 יחד עם קרובי משפחה אחרים. הוא התיישב בפריז. מייד בעקבות המהפכה, איתאללה צאדק ח'לח'אלי, דיין ויו"ר בית המשפט המהפכני, הודיע לעיתונות כי גזר דין מוות הוטל על בני משפחת פהלווי, כולל ע'ולאם-רזא ונושאי תפקידים אחרים במשטר השאה. ע'ולאם-רזא נפטר בגיל 93 בבית החולים האמריקאי בפריז ב-7 במאי 2017.

בשנת 2005 פרסם ע'ולאם-רזא את הספר "אבי, אחי, מלכי איראן" (Mon père, mon frère, les Shahs d'Iran), בו הוא מתאר את חוויותיו ואת מחשבותיו בנוגע לעתידה של איראן. הספר יצא לאור בצרפתית ובפרסית.

==אילן יוחסין של שושלת פהלווי==

== קישורים חיצוניים ==

* 

== הערות שוליים ==

קטגוריה:מאזנדראנים
קטגוריה:חברי הוועד האולימפי הבין-לאומי
קטגוריה:אנשי צבא איראנים
קטגוריה:שושלת פהלווי
קטגוריה:בוגרי אוניברסיטת פרינסטון
קטגוריה:איראן: אישים בספורט
קטגוריה:איראנים שנולדו ב-1923
קטגוריה:איראנים שנפטרו ב-2017
לוף (סוג)

לוף (שם מדעי: Arum) הוא סוג צמח בעל פרחים במשפחת הלופיים. 

הלוף אנדמי לאירופה, לצפון אמריקה ולמערב ולמרכז אסיה, ורבים ממיניו נפוצים באגן הים התיכון. 

זהו עשב רב שנתי בעל קנה שורש, המגיע לגובה של 20-60 ס"מ. עליו של הצמח מאופיינים בצורת ראש חץ, ואורכם 10-55 ס"מ. ללוף תפרחת מסוג אשבול (Spadix), המוקפת במִתְחָל - עלה צבעוני בגודל 10-40 ס"מ. צבעי המתחל משתנים בין מין למין, ונעים בין לבן, צהוב, חום וסגול. פירותיו של הלוף מאוגדים באשכול, וצבעם אדום או כתום.

בסוג לוף מעל 30 מינים, מהם נפוץ בישראל המין לוף ארצישראלי. המין לוף ירוק (Arum hygrophilum) הוא אלרגני לפי הספרות הבוטנית.

==קישורים חיצוניים==

קטגוריה:צמחים שתוארו ב-1753
קטגוריה:טקסונים שתוארו בידי קארולוס ליניאוס
קטגוריה:לופיים
לוטוס קורטינה

לוטוס קורטינה דגם Mk1
לוטוס קורטינה דגם Mk1 - מבט לתא הנהג

לוטוס קורטינה (באנגלית: Lotus Cortina) היא מכונית סלון-ספורט, 2 דלתות, מתוצרת יצרנית מכוניות המרוץ והספורט לוטוס מכוניות הבריטית אשר יוצרו בין השנים 1963–1970.

Colin Chapman בעל חברת "לוטוס מכוניות", פנה בשנת 1961 לחברת פורד כדי לבנות מנוע תוצרת "פורד" עבור דגם "לוטוס". 

מארזים קלים הותאמו לתיבת ההילוכים ולדיפרנציאל, השינויים הפנימים היו מוגבלים לקונסולה המרכזית, המושבים שונו, ולוח המחוונים שונה.

כל המכוניות "לוטוס קורטינה" היו צבועות בלבן עם פס ירוק לאורך המכונית.

תאוצת ה-"לוטוס קורטינה" (דגם Mk1) בין 0-100 קמ"ש היא 9.5 שניות.

==דגמי "לוטוס קורטינה==
* Mk1 (בין השנים 1963-1966)
* Mk2 (בין השנים 1966-1970), (כולל דגם Mk2 GT)

== תמונות ==
<gallery>
קובץ:Ford Lotus Cortina Mk1 (16027041837).jpg | מנוע לוטוס קורטינה (דגם Mk1)
קובץ:Lotus Cortina dashboard before they added the air vents at the ends in 1964.jpg| לוטוס קורטינה (דגם Mk1), שנת 1964 - מבט לתא הנהג
קובץ: 1965 Ford Lotus Cortina, pic2.JPG| לוטוס קורטינה (דגם Mk1), שנת 1965
קובץ:1965 Lotus Mk I Cortina Mk I.jpg| לוטוס קורטינה (דגם Mk1) 
קובץ:Ford Lotus Cortina Mark Two (9432330814).jpg| לוטוס קורטינה (דגם Mk2) 
קובץ:Lotus Cortina Mk.2 (7906271362).jpg| לוטוס קורטינה (דגם Mk2) 
קובץ:Ford Lotus Cortinas mk two (28346271324).jpg| לוטוס קורטינה (דגם Mk2) 
קובץ:1970 Ford Lotus Cortina Mk II (6051293196).jpg| לוטוס קורטינה (דגם Mk2) - מבט לתא הנהג 
קובץ:Ford Lotus Cortina mk2 (14374948854).jpg| לוטוס קורטינה (דגם Mk2)
קובץ:1970 Ford Lotus Cortina Mk II (6051282010).jpg | מנוע לוטוס קורטינה (דגם Mk2), שנת 1970 
</gallery>

==ראו גם==
* פורד
* פורד קורטינה

==קישורים חיצוניים==

* [https://www.youtube.com/watch?v=alLHLzmgP8Y לוטוס קורטינה Mk1 ] (4:26 דקות), יו-טיוב 

קטגוריה:מכוניות ספורט
קטגוריה:מכוניות סלון
קטגוריה:דגמי מכוניות שהושקו ב-1963
קורטינה
קטגוריה:מכוניות בריטיות
12 (סרט, 2010)

12 (באנגלית: Twelve - שתים עשרה) הוא סרט נעורים אמריקאי-צרפתי מסוגת דרמה משנת 2010 בבמויו של ג'ואל שומאכר. הסרט נכתב על ידי ג'ורדן מלמד ומבוסס על רומן בעל אותו שם מאת ניל מקדונל. הסרט עוסק בהתמכרות לסמים, אלימות ומין בקרב בני נוער עשירים מאפר איסט סייד, מנהטן. הוא יצא לאקרנים ב-6 באוגוסט 2010. הסרט קיבל ביקורות גרועות ונכשל מסחרית.

==עלילה==
הסרט נפתח במהלך חופשת הקיץ אצל בני המעמד הגבוה בניו יורק. וייט מייק, לשעבר נער עשיר וחסר דאגות כעת עכשיו מנסה להשיג כסף על ידי עבודה כסוחר סמים. מולי נורטון ידידתו הטובה מהצד העני של העיר אינה יודעת על עבודתו. במהלך מסיבה מוצגים גם הדוגמן טוביאס ושרה לודלוי, הנערה היפה והפופולרית ביותר בבית הספר.

== שחקנים ודמויות ==
* צ'ייס קרופורד - מייקל "וויט מייק"
* אמה רוברטס - מולי נורטון
*50 סנט (קרטיס ג'קסון) - ליונל
* בילי מגנוסן - קלאוד קנטון
* פין ויטרוק - ווארן
* אסתי גינזבורג - שרה לודלוב
* אית'ן פק - קונסטנטין
* רורי קאלקין - כריס
* ג'רמיין קרופורד - ננה

==קישורים חיצוניים==
* 

* 
* 

קטגוריה:סרטי 2010
קטגוריה:סרטי נעורים אמריקאיים
קטגוריה:סרטים אמריקאיים מבוססי ספרים
לוטוס קרלטון

לוטוס קרלטון (באנגלית: Lotus Carlton) היא מכונית סלון - ספורט, 4 דלתות, מתוצרת יצרנית מכוניות המרוץ והספורט לוטוס אשר יוצרו בין השנים 1990–1992 יוצרו 950 יחידות מהם 320 יחידות מסוג "קרלטון" ו-630 יחידות מסוג "אומגה".

דגם הלוטוס קרלטון קרוי גם אופל לוטוס אומגה או ווקסהול לוטוס קרלטון. תאוצת הלוטוס קרלטון מ-0-97 קמ"ש היא 5.2 שניות. למנוע 6 הצילינדרים של הלוטוס קרלטון יש מגדש טורבו כפול מסוג Garrett T25.

==היסטוריה חברת לוטוס מכוניות ==
באוקטובר 1986, 4 שנים לאחר מותו של בעל חברת "לוטוס מכוניות" קולין צ'פמן, חברת ג'נרל מוטורס רכשה 91% ממניות "לוטוס מכוניות" תמורת 22,700,000 לירות שטרלינג. ב-28 באוגוסט 1993 מכרה ג'נרל מוטורס את מניותיה תמורת 30,000,000 לירות שטרלינג לאיש העסקים רומנו ארטיולי, בעל חברת מכוניות היוקרה בוגאטי.

== תמונות ==
<gallery>
קובץ:Lotus Omega Nr.460 (vorne).JPG| לוטוס קרלטון (אומגה)
קובץ:Opel Lotus Omega rear DSC00826.jpg| לוטוס קרלטון (אומגה)
קובץ:Opel Lotus Omega rear DSC00825.jpg| לוטוס קרלטון (אומגה)
</gallery>

==קישורים חיצוניים==

* 
* [https://www.youtube.com/watch?v=XPhdwVT7rvM אופל אומגה לוטוס] (4:45 דקות), יו-טיוב
קטגוריה:מכוניות ספורט
קטגוריה:מכוניות סלון
קטגוריה:דגמי מכוניות שהושקו ב-1990
קרלטון
קטגוריה:מכוניות בריטיות
בנק אגודת ישראל

בנק אגודת ישראל הוקם בישראל בשנת 1965 על ידי משקיעים מחו"ל, בשיתוף פעולה עם אגודת ישראל. בסוף שנת 1971 נקלע הבנק לקשיים ובתחילת 1972 נמכר לבנק לאומי.

==היסטוריה==
בנק אגודת ישראל נוסד על ידי המשקיעים מר יוסף גלזר ומר שמחה הורוביץ. לאגודת ישראל היו מניות בבנק, ולפי תקנון הבנק נקבע כי משרת יושב ראש הבנק תהיה בידי אגודת ישראל, וכי אסור לאגודת ישראל למכור את מניותיה בבנק.

בשנת 1967, לאחר קריסת בנק פויכטוונגר, רכש בנק אגודת ישראל את רוב הסניפים של פויכטוונגר, וכאשר נקלע לקשיים בשנת 1971 מנה 10 סניפים. קשייו נבעו לדברי מנהלי הבנק מחובות אבודים של חברת ארטיק, אולם לאחר מכן הוגש כתב אישום נגד מנהלי הבנק על כך שהבנק איפשר הוצאת כספים לטובת חברות ועסקים של יוסף גלזר מבעלי הבנק.

קריסת הבנק הייתה אחד הסיבות שגרמו לבנק ישראל, לפעול לחקיקת חוק הבנקאות (רישוי) וחוק הבנקאות (שירות ללקוח).

==קישורים חיצוניים==
* [http://hebrewbooks.org/pdfpager.aspx?req=27786&st=&pgnum=30 בנק אגודת ישראל פתח את שעריו], בית יעקב, סיון תשכ"ה, עמ' 30

==הערות שוליים==

אגודת ישראל
קטגוריה:אגודת ישראל
קטגוריה:ישראל: חברות שהוקמו ב-1965
איתן מנצורי

איתן מנצורי (נולד ב-1975) הוא מפיק סרטי עלילה ישראלי. בעל חברת ההפקות ספירו פילמס.

== ביוגרפיה ==
איתן מנצורי נולד ב־1975 בירושלים.

את שירותו הצבאי עשה כלוחם. בוגר בית הספר סם שפיגל לקולנוע ולטלוויזיה במסלול בימוי, 2004. במהלך לימודיו הפיק בפועל סרט תיעודי צרפתי שצולם בארץ. כמו כן כתב וביים שני סרטים קצרים: "שוסטר" ו"חובו של בנג'י".

== קריירה ==
לאחר סיום לימודיו פנה לעבוד כעוזר במאי, כמנהל הפקה ומפיק בפועל בסרטי עלילה בישראל וכן בהפקות בינלאומיות. ב-2013 הקים את חברת ההפקות 'ספירו סרטים'. הפיק סרטי עלילה וסדרות שזכו בהכרה בינלאומית ובפרסי אופיר ובהם: "פוקסטרוט" (2017, במאי: שמוליק מעוז), "הפורצת" (2016, במאית: הגר בן-אשר), "אבוללה" (2015, במאי: יוני גבע), "היורד למעלה" (2015, במאי: אלעד קידן, פסטיבל הקולנוע בקאן), "כנס העתידנים (סרט)" (2013, ארצות הברית, במאי: ארי פולמן, פסטיבל הקולנוע בקאן), "מנתק המים" (במאי: עידן הובל, 2013, פסטיבל הסרטים של ונציה). 

בשנים 2015-16 זכה פעמיים כמפיק במקום הראשון בתחרות פרס קרן פיצ'ר ראשון לבוגרי סם שפיגל: עבור "היום שאחרי לכתי" (במאי ותסריטאי: נמרוד אלדר), ו"דארוין" (במאי ותסריטאי: אורן אדף).

בשנת 2019 הפיק את סרט הקולנוע נולדתי בירושלים ואני עדיין חי ביחד עם יהונתן דובק ורוני לוי.

בשנת 2020 יצר והפיק יחד עם מריה פלדמן, עמית כהן ורון לשם את סדרת הטלוויזיה No Man's Land עבור ערוץ ארטה הצרפתי והולו האמריקאי

== פילמוגרפיה כמפיק ==
* היום שאחרי לכתי (סרט עלילתי, במאי: נמרוד אלדר, 2019)
* פוקסטרוט (סרט עלילתי, במאי: שמוליק מעוז, 2017)
* הפורצת (סרט עלילתי, במאית: הגר בן-אשר, 2016)
* אבוללה (סרט עלילתי, במאי: יוני גבע, 2015)
* היורד למעלה (סרט עלילתי, במאי: אלעד קידן, 2015)
* כנס העתידנים (סרט) (סרט עלילתי, במאי: ארי פולמן, 2013)
* מנתק המים (סרט עלילתי, במאי: עידן הובל, 2013)
* בשבילה גיבורים עפים- סדרת טלוויזיה תסריטאי ובמאי :עומרי גבעון, 2018
* המורה לאנגלית- סרט עלילתי, במאי:יובל אדלר, 2019
*הנה אנחנו [סרט עלילתי, תסריט: דנה אידיסיס, במאי: ניר ברגמן, 2020]
*No Man's Land [סדרת טלוזיה, יוצרים: מריה פלדמן, איתן מנצורי, עמית כהן ורון לשם. במאי: עודד רסקין,2020]

== קישורים חיצוניים ==

* 
* [http://www.jsfs.co.il/graduates/graduate.aspx?gId=30 דף בוגר] באתר בית הספר סם שפיגל

קטגוריה:מפיקים ישראלים
קטגוריה:בוגרי בית הספר סם שפיגל לקולנוע ולטלוויזיה
קטגוריה:ישראלים שנולדו ב-1975
מפלגת העם הסוציאליסטית

מפלגת העם הסוציאליסטית (בדנית: Socialistisk Folkeparti, מכונה גם SF) היא מפלגה ירוקה וסוציאליסטית בדנמרק.

== היסטוריה ==
המפלגה הוקמה ב-15 בפברואר 1959 על ידי אקסל לארסן, לשעבר מנהיג המפלגה הקומוניסטית הדנית (DKP). לארסן סולק משורות ה-DKP לאחר שביקר את מדיניות ברית המועצות במרד ההונגרי בשנת 1956. לארסן ניסה ליצור דרך כלכלית שתשלב את רעיון הסוציאל-דמוקרטיה מהמערב ואת הקומוניזם של ברית המועצות- לשלב דמוקרטיה וקומוניזם. ללארסן הצטרפו רבים מחברי ה-DKP, שתמכו בעצמאות מעול שלטון ברית המועצות. בשנת 1960 התמודדה לראשונה לפולקטינג (הפרלמנט הדני), וקיבלה 11 מושבים (מתוך 179), זאת לאחר שזכתה ב-6.1% מהקולות. ה-DKP הפסידה באותן הבחירות את כל כוחה. בשנות ה-60 פעלה המפלגה למען שלום, והתנגדה לפיתוח נשק גרעיני ולאנרגיה גרעינית. בשנת 1966 המפלגה הכפילה את כוחה, ותמכה מבחוץ בממשלת המיעוט של הסוציאל-דמוקרטים, ממשלה שהחזיקה רק שנה. שיתוף הפעולה בין המפלגות גרם למתחים שהפילו את הממשלה בסופו של דבר. בסוף העשור נחלש במעט כוחה של ה-SF.

בתחילת שנות ה-70 הובילה המפלגה למשאל עם בנושא הצטרפות דנמרק לשוק האירופי המשותף, משאל בו נצחה המפלגה. בהמשך העשור ה-SF ניסתה להיפתח לקהלים חדשים מלבד פועלים גברים. בתקופה זו החלה ה-SF לעסוק גם בפוליטיקה של זהויות ובסביבתנות. בשנת 1988 הגיעה המפלגה לשיא כוחה- 27 מושבים בפרלמנט.

בשנת 1992 הוקם האיחוד האירופי באמצעות אמנת מאסטריכט, שאליה המפלגה התנגדה בתחילה, אך התפשרה בהמשך התהליך. בשנת 2000 המפלגה הובילה קמפיין מוצלח כנגד הפיכת האירו למטבע הלאומי של דנמרק. בבחירות שנערכו בשנת 2001, המפלגה איבדה חלק ממושביה בפרלמנט, ולא היה לה כוח פוליטי ממשי. בשנת 2004 הנציג היחידי של המפלגה בפרלמנט האירופי החליט לעבור לגוש הברית החופשית של הירוקים האירופאים, במקום השמאל האירופי המאוחד/השמאל הנורדי הירוק. המעבר בין המפלגות האירופיות הוביל למחלוקת עזה בתוך המפלגה. המחלוקת נמשכה עד שנת 2008, כאשר הוחלט שנציגי ה-SF יישארו בברית של הירוקים האירופאים, אך כמשקיפים בלבד, ולא חברים בצורה מלאה. 

בבחירות 2007 הוכפל כוחה של המפלגה והיא הפכה למפלגה הרביעית בגודלה. חיזוק זה לא הוביל לחיזוק העוצמה הפוליטית של המפלגה, שכן הימין שמר על רוב בפרלמנט. למרות זאת, הגידול בכמות הקולות והמושבים הביא אופטימיות ומשאבים חדשים למפלגה. מספר חברי המפלגה גדל מאוד בתקופה זו. בשנים 2011-2014 הייתה ה-SF חלק מהממשלה.

== אידאולוגיה ==
בבסיסה הערכי של המפלגה, נמצאים הסוציאליזם דמוקרטי ורעיון הקיימות. המפלגה תומכת בזכויות האדם, זכויות מיעוטים וערכים דמוקרטיים נוספים. בתחילת דרכה, המפלגה הייתה מאוד אירוסקפטית, אך במהלך שנות ה-90, החלה לתמוך בו. נושא זה עדיין מהווה מחלוקת פנימית ב-SF. בנוסף על כך, המפלגה תומכת בפמיניזם ובאיכות הסביבה.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:דנמרק: מפלגות
קטגוריה:דנמרק: מפלגות סוציאליסטיות
קטגוריה:מפלגות ירוקות
קטגוריה:מפלגות פמיניסטיות
קטגוריה:מפלגות שהוקמו ב-1959
טרה הוט (מחזה)

טרה הוט (באנגלית: Terre Haute) הוא מחזה דרמטי משנת 2006 מאת המחזאי האמריקאי אדמונד וייט.

==עלילה==
עלילת המחזה עוסקת במפגש בדיוני בין טימותי מקווי, מבצע הפיגוע באוקלהומה סיטי בשנת 1995, לבין הסופר גור וידאל, בימים שקדמו להוצאה להורג של מקווי ב-2001 במתקן הכליאה שבטרה הוט, אינדיאנה.

==הפקה==
המחזה הוצג לראשונה בשנת 2006, כחלק מפסטיבל הפרינג' באדינבורו, סקוטלנד, ומשם ההפקה המשיכה אל Trafalgar Studios, תיאטרון בוסט אנד של לונדון, במאי 2007. הבכורה של ההצגה בארצות הברית הייתה בסן פרנסיסקו בשנת 2007. בניו יורק ההצגה הועלתה לראשונה בשנת 2009, בתיאטרון אוף ברודוויי בשם "59E59".

==הערות שוליים==

קטגוריה:מחזות משנות ה-2000
קטגוריה:מחזות אמריקאיים
ריצ'רד נטונסקי

ריצ'רד פ. נטונסקי (באנגלית: Richard F. Natonski) הוא לוטננט גנרל אמריקאי בדימוס יוצא חיל הנחתים של ארצות הברית אשר שימש כמפקד פיקוד כוחות חיל הנחתים וכמפקד דיוויזיית הנחתים הראשונה.

==קורות חייו==
נטונסקי נולד בעיר אמסטרדם שבמדינת ניו יורק וגדל בעיירה ניו כנען, קונטיקט. נטונסקי השלים תואר ראשון בהיסטוריה מטעם אוניברסיטת לואיוויל. במהלך לימודיו השלים קורס קצינים במסגרת העתודה האקדמית של חיל הנחתים של ארצות הברית והוסמך כסג"ם. עם סיום לימודיו בשנת 1973, לאחר הסמכתו לקצונה, עבר נטונסקי בחיל הכשרה כלוחם וקורס קציני חי"ר. לאחר מכן שירת כמפקד מחלקה ושירת בשלהי מלחמת וייטנאם, אם כי לא לקח חלק בלחימה. בשנת 1975 מונה למפקד פלוגה. לאחר מכן בשנת 1981 שימש כמדריך בקורס הקצינים של הנחתים בקוונטיקו והשתלם בבית הספר ללוחמה אמפיבית של החיל. נטונסקי שירת בשורה של תפקידי פיקוד ומטה בחיל ובשנת 1992 מונה למפקד הגדוד הראשון ברגימנט ה-2 של החיל. 

בשנת 1995 מונה למפקד יחידת המשלוח ה-24 של הנחתים ובשנת 2002 מונה למפקד בריגדת המשלוח ה-2 של הנחתים והוביל אותה במלחמת עיראק, בין היתר בלחימה על נאצריה. לאחר מכן, בשנת 2004 החליף את ג'יימס מאטיס כמפקד דיוויזיית הנחתים הראשונה, והוביל אותה בקרבות בפלוג'ה, ובכלל זה במבצע זעם הפנטום. בהמשך שימש כסגן מפקד חיל הנחתים וכמפקד פיקוד כוחות חיל הנחתים.

==לקריאה נוספת==
* בינג ווסט, ללא תהילה, הוצאת משרד הביטחון, 2009.
* מייקל ר. גורדון וברנרד א. טריינור, "קוברה 2", הוצאת משרד הביטחון, 2010.

==קישורים חיצוניים==

==הערות שוליים==

קטגוריה:גנרלים בחיל הנחתים של ארצות הברית
קטגוריה:אמריקאים מעוטרי אות לגיון ההצטיינות
קטגוריה:מפקדי דיוויזיית הנחתים הראשונה
קטגוריה:מעוטרי מדליית השירות המצוין של הצי
קטגוריה:בוגרי אוניברסיטת לואיוויל
קטגוריה:אמריקאים שנולדו ב-2000
סופיה, נסיכת פרוסיה (1978)

סופיה ובעלה [[גאורג פרידריך, נסיך פרוסיה]]
סופיה יוהנה מריה, נסיכת פרוסיה (; נולדה ב-7 במרץ 1978) היא בת אצולה גרמנייה, אשתו של גאורג פרידריך, נסיך פרוסיה. לצדו של בעלה, עומדת סופיה בראש בית הוהנצולרן, ומחזיקה בתואר הסמלי של "נסיכת פרוסיה".

==ביוגרפיה==
סופיה נולדה ב-7 במרץ 1978 בפרנקפורט, גרמניה המערבית. אביה הוא פרנץ-אלכסנדר, נסיך איזנבורג ואמה היא כריסטינה פון זאומה-יטש. יש לה שתי אחיות, קתרינה ואיזבל, ושני אחים ויקטור ואלכסנדר. משפחתה היא משפחת אצולה מבית איזנבורג, אשר מעמדה נשלל ממנה בעקבות מלחמת העולם הראשונה. סופיה גדלה בטירת בירסטיין במדינת הסן, אשר שייכת למשפחתה. היא למדה מנהל עסקים באוניברסיטת פרייבורג ואוניברסיטת הומבולדט בברלין.

ב-21 בינואר 2011 הכריז גאורג פרידריך, נסיך פרוסיה על אירוסיו לסופיה. גאורג פרידריך הוא ראש בית הוהנצולרן הנוכחי, ונכד-נכדו של וילהלם השני, קיסר גרמניה האחרון. החתונה האזרחית נערכה באולם העירייה של פוטסדאם ב-25 באוגוסט של אותה שנה, בידי ראש העיר יאן יעקובס. החתונה הדתית התקיימה יומיים לאחר מכן בכנסיית השלום בסנסוסי, לציון יום השנה ה-950 לייסוד בית הוהנצולרן. היה זה הטקס המפואר ביותר שערך בית הוהנצולרן מאז 1965. סופיה לבשה את היהלום המסורתי אשר נמצא בידי בית איזנבורג, ובמהלך הארוחה החליפה אותו בנזר עשוי יהלומים ופלטינה אשר נמצא בידי בית הוהנצולרן מאז 1905 ונענד באופן מסורתי על ידי נסיכת הכתר. לאחר הטקס נערכה קבלת פנים בארמון סנסוסי, אשר נבנה בידי פרידריך הגדול - אחד מאבות אבותיו של גאורג פרידריך. סופיה הגיעה אל המקום ברולס-רויס נהוגה בידי אביה, ולאחר החתונה הזוג עזב את הארמון במרכבה רתומה לסוסים.

חרף העובדה שבית הוהנצולרן הוא פרוטסטנטי, סופיה היא קתולית, ולפיכך הטקס הונחה בידי שני כמרים. בריטניה, בלגיה, הולנד, ליכטנשטיין, לוקסמבורג, שוודיה וירדן שלחו נציגים מבתי המלוכה שלהן לאירוע, ונכחו בו גם איזבל, דוכסית ברגנזה, מרגרטה, נסיכת רומניה ומריה ולדימירובנה, הנסיכה הגדולה של רוסיה. בסך הכל הופיעו נציגים מכ-60 בתי מלוכה מרחבי העולם. שגריר ישראל בגרמניה יורם בן-זאב נכח גם הוא.

==משפחתה==
בשנת 2011 נישאה סופיה לגאורג פרידריך, נסיך פרוסיה, בנם של לואי פרדיננד, נסיך פרוסיה ודונאטה, רוזנת קסטל-רידנהאוזן, ויש להם 4 ילדים:
* קרל פרידריך, נסיך פרוסיה (נולד ב-2013)
* לואי פרדיננד, נסיך פרוסיה (נולד ב-2013)
* אמה מריה, נסיכת פרוסיה (נולדה ב-2015)
* היינריך, נסיך פרוסיה (נולד ב-2016)

==קישורים חיצוניים==

==הערות שוליים==

קטגוריה:נסיכות פרוסיה
קטגוריה:גרמניות שנולדו ב-1978
קטגוריה:גרמנים שנולדו ב-1978
מריה אנטוניה, נסיכת פורטוגל

מריה אנטוניה אדלייד קמילה קרולינה אאולליה ליאופולדינה סופיה אינס פרנסיסיקה דה אסיס אי דה פאולה מיכאלה רפאלה גבריאלה גונזגה גרגוריה ברנאדינה בנדיטה אנדריאה דה ברגנסה, נסיכת פורטוגל ; 28 בנובמבר 1862 – 14 במאי 1959) הייתה בתו של מיגל הראשון, מלך פורטוגל ואשתו של רוברטו הראשון, דוכס פארמה.

==ביוגרפיה==
מריה אנטוניה נולדה ב-28 בנובמבר 1862 בטירת ברונבאך, ורטהיים אם מיין, למיגל הראשון, מלך פורטוגל ולאדליידה מלוינשטיין-ורטהיים-רוזנברג, בתם של קונסטנטין, נסיך הכתר של לוינשטיין-ורטהיים-רוזנברג ואגנס, נסיכת הוהנלוהה-לנגנבורג, ששהו בגלות לאחר שגורשו מפורטוגל במהלך המלחמות הליברליות.

ב-15 באוקטובר 1884 התחתנה מריה אנטוניה עם רוברטו הראשון, דוכס פארמה, ממנו נולדו לה 12 ילדים. בשנת 1907 מת בעלה רוברטו, ומאוחר יותר עברה מריה אנטוניה לגור עם בתה זיטה, ששהתה בגלות לאחר התפטרותו של בעלה קרל הראשון, קיסר אוסטריה מהשלטון בסוף מלחמת העולם הראשונה. בשנת 1940 עברה מריה אנטוניה יחד עם בתה זיטה ומשפחתה לקוויבק שבקנדה, ולאחר המלחמה עברה לגור בטירת ברג שבלוקסמבורג. ב-14 במאי 1959 מתה מריה אנטוניה בביתה, ובעת מותה, היא הייתה הנכדה האחרונה ששרדה מנכדיו של ז'ואאו השישי, מלך פורטוגל.

==משפחתה==
ב-15 באוקטובר 1884 התחתנה מריה אנטוניה עם רוברטו הראשון, דוכס פארמה, ממנו נולדו לה 12 ילדים:
* מריה דלה נווי אדלייד, נסיכת בורבון פארמה (1885–1959)
* סיסטו, נסיך בורבון-פארמה (1886–1934), התחתן עם הדוויגה דה לה רושפוקו
* סאווריו, נסיך בורבון-פארמה (1889–1977), התחתן עם מדלן בורבון-בוסה
* פרנצ'סקה, נסיכת בורבון-פארמה (1890–1978)
* זיטה, נסיכת בורבון-פארמה (1892–1989), התחתנה עם קרל הראשון, קיסר אוסטריה
* פליצ'ה, נסיך בורבון-פארמה (1893–1970), התחתן עם שארלוט, הדוכסית הגדולה של לוקסמבורג
* רנאטו, נסיך בורבון-פארמה (1894–1962), התחתן עם מרגרט, נסיכת דנמרק
* מריה אנטוניה, נסיכת בורבון-פארמה (1895–1977)
* איזבלה, נסיכת בורבון-פארמה (1898–1986)
* לואיג'י, נסיך בורבון-פארמה (1899–1967), התחתן עם מריה פרנצ'סקה, נסיכת סבויה
* הנריצ'טה, נסיכת בורבון-פארמה (1903–1987), הייתה חירשת
* גאטנו, נסיך בורבון-פארמה (1905–1958), התחתן עם מרגרטה, נסיכת טורן וטקסיס

==אילן יוחסין==

==קישורים חיצוניים==

* 

קטגוריה:בית ברגנסה
קטגוריה:ילידות 1862
קטגוריה:נפטרות ב-1959
בוגאטי סוג 101

בוגאטי סוג 101, קבריולה, שנת 1951
בוגאטי סוג 101, קבריולה, שנת 1951
בוגאטי סוג 101 (באנגלית: Bugatti Type 101) היא מכונית סלון - ספורט מהודרת אשר נבנתה על ידי יצרנית רכבי היוקרה הצרפתית בוגאטי אשר יוצרה בין השנים 1951–1965. 

נבנו 8 יחידות, בתצורות: סלון - 4 דלתות, (4 יחידות), דו מושבית קופה, סגורה, (2 יחידות) ודו מושבית קבריולה (רודסטר), (2 יחידות). 

מתוך שמונת הדגמים אשר נבנו "בוגאטי סוג 101", נלקחו המארז והגוף מדגם ה- "Bugatti Type 57", ל -6 יחידות. המארז והגוף ל-2 היחידות הנותרות נלקחו מ-Type" 57S."

==חברת בוגאטי==
בוגאטי (Bugatti) היא יצרנית רכב צרפתית יוקרתית. החברה התפרסמה בכך שייצרה כמה ממכוניות הספורט המהירות ביותר בעולם. בדומה לחברות אחרות, לא הצליחה חברת בוגאטי לשרוד את תקופת מלחמת העולם השנייה ונסגרה, אך בהמשך נעשו מספר ניסיונות לחדש ייצור תחת שם זה. כיום נמצאת חברת בוגאטי תחת בעלות קבוצת פולקסווגן. מנכ"ל החברה הוא סרג'יו מרקיונה.

== תמונות ==
<gallery mode="packed" heights="100">
Bugatti 101 Cabriolet 1951.JPG| בוגאטי סוג 101, קבריולט, שנת 1951
Bugatti 101 at Cité de l'Automobile 169.jpg | בוגאטי סוג 101, סדאן, 4 דלתות
Bugatti 101 at Cité de l'Automobile 172.jpg|בוגאטי סוג 101, קופה
Bugatti Logo.png|לוגו חברת בוגאטי
Bugatti Cabriolet Type 101 (1952) pic2.JPG| בוגאטי סוג 101, שנת 1952
</gallery>

==ראו גם==
* בוגאטי
* בוגאטי סוג 18
* בוגאטי סוג 29 ו-30
* בוגאטי סוג 64

==קישורים חיצוניים==

קטגוריה:מכוניות ספורט
קטגוריה:מכוניות קבריולה
קטגוריה:מכוניות סלון
קטגוריה:דגמי מכוניות שהושקו ב-1951
101
קטגוריה:מכוניות צרפתיות
קטגוריה:כלי רכב המיוצרים בצרפת
אוגוסט, נסיך סקסוניה-קובורג-גותה

אוגוסט, נסיך סקסוניה-קובורג-גותה (בגרמנית: August von Sachsen-Coburg und Gotha; 13 ביוני 1818 – 26 ביולי 1881), היה אחיו של פרננדו השני, מלך פורטוגל ואביו של פרדיננד הראשון, מלך בולגריה.

==ביוגרפיה==
אוגוסט נולד ב-13 ביוני 1818 בווינה בירת האימפריה האוסטרית, לפרדיננד, נסיך סקסוניה-קובורג-גותה ולמריה אנטוניה קוהארי דה צ'אבראג, בתו של פרנץ יוזף קוהארי דה צ'אבראג. ילדותו עברה עליו בין נחלות משפחתו בסלובקיה, אוסטריה וגרמניה. הוא היה אחיינו של לאופולד הראשון, מלך הבלגים ובן דודם של לאופולד השני, מלך הבלגים ושל שארלוט קיסרית מקסיקו. דודנית מפורסמת נוספת שלו הייתה ויקטוריה, מלכת הממלכה המאוחדת.

ב-20 באפריל 1843 התחתן אוגוסט עם קלמנטין, נסיכת אורליאן, בתם של לואי פיליפ, מלך הצרפתים ומריה אמליה מנאפולי וסיציליה, ממנה נולדו לו 5 ילדים. בני הזוג התגוררו בווינה, והיה להם גם טירה בקובורג שלפעמים שהו בה. בשנת 1862 מתה אמו מריה אנטוניה קוהארי דה צ'אבראג, ואוגוסט ירש את נחלותיה הנרחבות בהונגריה, ובכך הפך לאחד מבעלי הקרקעות הגדולים ביותר במדינה.

ב-2 במאי 1881 העניק פרנץ יוזף, קיסר אוסטריה לאוגוסט את התואר "הוד מעלתו", משום שהיה דודה של סטפני, נסיכת בלגיה, שהתחתנה עם רודולף, נסיך הכתר של אוסטריה - בנו של הקיסר. ב-26 ביולי אותה שנה מת אוגוסט בביתו באבנטאל, ונקבר בכנסיית "סנט אוגוסטין" הקתולית, שאותה הקים בקובורג.

==משפחתו==
ב-20 באפריל 1843 התחתן אוגוסט עם קלמנטין, נסיכת אורליאן, בתם של לואי פיליפ, מלך הצרפתים ומריה אמליה מנאפולי וסיציליה, ממנה נולדו לו 5 ילדים:
* פיליפ, נסיך סקסוניה-קובורג-גותה (1844–1921)
* לודוויג אוגוסט, נסיך סקסוניה-קובורג-גותה (1845–1907)
* קלוטילדה, נסיכת סקסוניה-קובורג-גותה (1846–1927), התחתנה עם יוזף קרל, ארכידוכס אוסטריה
* אמליה, נסיכת סקסוניה-קובורג-גותה (1848–1894), התחתנה עם מקסימיליאן עמנואל, דוכס בבוואריה
* פרדיננד הראשון, מלך בולגריה (1861–1948)

==אילן יוחסין==

==קישורים חיצוניים==

* 

קטגוריה:בית סקסה-קובורג-גותה
קטגוריה:אבירי מסדר גיזת הזהב
קטגוריה:ילידי 1818
קטגוריה:נפטרים ב-1881
ג'ון מלהולנד

ג'ון פ. מלהולנד ג'וניור (באנגלית: .John F. Mulholland, Jr) הוא קצין בדימוס בצבא ארצות הברית בדרגת לוטננט גנרל. שירת כמנהל הפעולות הצבאיות בארגון ה-CIA, וכמפקד פיקוד המבצעים המיוחדים של צבא ארצות הברית.

==ביוגרפיה==
מלהולנד נולד בקלוביס שבניו מקסיקו וגדל בבת'סדה שבמרילנד. ב-1978 סיים תואר ראשון בהיסטוריה מאוניברסיטת פורמן בקרוליינה הדרומית והתגייס לצבא ארצות הברית. 

שירת כמפקד מחלקה רובאית בגדוד הרביעי של רגימנט החי"ר ה-20 בחטיבת החי"ר 193. לאחר מכן עבר לרגימנט החי"ר החמישי שהוצב בפנמה ושירת כמפקד מחלקה רובאית ומפקד מחלקה מסייעת בגדוד השלישי. התקבל לכוחות המיוחדים ושירת כמפקד צוות ומפקד פלוגה בקבוצת הכוחות המיוחדים החמישית בשנים 1984–1986. בתפקידו הבא הוצב שוב בפנמה ושימש קצין מבצעים בפיקוד הכוחות המיוחדים של פיקוד דרום. לאחר לימודים במכון לשפות ובמכללה לפיקוד ומטה של הצבא שירת בגדוד הראשון של קבוצת הכוחות המיוחדים השביעית. בשנים 1993–1996 שירת בכוח דלתא. 

ביוני 1996 מונה למפקד הגדוד הראשון של קבוצת הכוחות המיוחדים הראשונה שמפקדתו ביפן. בשנים 1998–2000 פיקד על גדוד במשרד לתמיכה צבאית, מיחידות איסוף המודיעין המסווגות ביותר. לאחר מכן למד במכללת המלחמה של הצבא.

ביולי 2001 מונה למפקד קבוצת הכוחות המיוחדים החמישית בפורט קמפבל שבקנטקי. בעקבות פיגועי 11 בספטמבר מונה למפקד "כוח המשימה פגיון" שריכז כוחות מיוחדים מהזרועות השונות, היה הכוח האמריקאי הראשון שנשלח למלחמת אפגניסטן וסייע לברית הצפונית להפיל את משטר הטליבאן. במלחמת עיראק שימש מפקד כוח משימה משותף של בעלות הברית. באוגוסט 2003 מונה לראש המשרד לתמיכה צבאית בכווית. 

ביולי 2006 מונה למפקד פיקוד הכוחות המיוחדים הראשון, באוגוסט 2006 מונה לסגן מפקד פיקוד המבצעים המיוחדים המשולבים. ביוני 2007 מונה למפקד המבצעים המיוחדים בפיקוד מרכז של ארצות הברית. בנובמבר 2008 מונה למפקד פיקוד המבצעים המיוחדים של הצבא. באוגוסט 2012 מונה לסגן מפקד פיקוד המבצעים המיוחדים של ארצות הברית. ב-2014 פתח המפקד הכללי של משרד ההגנה חקירה בעניינו לאחר תלונות על העלבת פקודים במהלך תדריך ב-2014. הדוח קבע כי ההאשמות היו מבוססות, שמלהולנד חרג מכללי הצבא ומהתנהגות המצופה מקצין בכיר והמליץ למזכיר מחלקת הצבא לנקוט נגדו בצעדים משמעתיים. מלהולנד שימש מספר חודשים עוזר למפקד פיקוד כוחות צבא ארצות הברית ובינואר 2015 מונה למנהל הפעולות הצבאיות בארגון ה-CIA. הוא השתחרר באוקטובר 2016.

לאחר פרישתו מהשירות הצבאי הקים חברת ייעוץ. 

מלהולנד נשוי למרים ואב לארבעה.

==קישורים חיצוניים==

* [http://www.fayobserver.com/69c192fe-507e-5792-83af-7ddbd1b46ddf.html Lt. Gen. John F. Mulholland Jr., former USASOC commander, moves to CIA], fayobserver.com, 8 בינואר 2015
* [http://www.kmimediagroup.com/files/FINAL_SOTECH_8-8.pdf Commando Builder]
* [http://www.defensemedianetwork.com/stories/interview-lt-gen-john-f-mulholland-jr-usa/ Interview: Lt. Gen. John F. Mulholland, Jr., U.S. Army], 25 במאי 2010

==הערות שוליים==

קטגוריה:גנרלים בצבא ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:בוגרי אוניברסיטת פורמן
מעוטרי מדליית השירות המצוין
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אנשי ה-CIA
קטגוריה:אמריקאים שנולדו ב-1955